Ingkang limrah ing pundi-pundi panggenan ingkang sampun dados padatan kita bôngsa Jawi damêl lisah klêntik saking klapa punika migunani sangêt dhatêng sadaya bôngsa. Mênggah pandamêlipun lisah klêntik punika, sanadyan botên kula têrangakên ing ngriki, kados para maos sampun sami priksa kalayan têrang. Namung ingkang prêlu kula têrangakên ing ngriki, inggih punika gunanipun klapa, ingkang kula kintên dèrèng sumêbar ing ngakathah.